kardosdrur/scandi-wiki huggingface dataset:
Madame du Barry

Jeanne Bécu, comtesse du Barry [dyba’ri] (19. august 1743 i Vaucouleurs – 8. december 1793 i Paris) var en fransk maitresse.

Hun var datter af et ugift fruentimmer, Anne Bécu. I en ung alder kom hun til Paris, hvor hun under forskellige navne – det sidste var Vaubernier – førte en såre letsindig tilværelse. Efter at hun var blevet lieret med lykkejægeren, chevalier Jean-Baptiste Dubarry, spillede denne og Ludvig XV's kammertjener Lebel hende i hænderne på den aldrende konge, der betoges viljeløst af hendes overordentlige skønhed, kvikhed og robuste sanselighed. For at hun kunne få en passende rang, viedes hun 1768 til Jean du Barrys bror, grev Guillaume Dubarry og præsenteredes snart efter ved hoffet. Aldrig var en kongeli maitresse kommet så langt nedefra, og da hun bidrog til at styrte den yndede minister Choiseul og støttede hans ildesete efterfølgere, blev hun genstand for et grænseløst had og blev set som indbegrebet af den gamle enevældes fordærvelighed. Den skildring af hendes simpelhed, frækhed og ondsindethed, som oppositionen i det fine selskab og blandt filosofferne har givet til bedste, må dog tages med forbehold, og hun greb ikke selvstændigt ind i offentlige anliggender, men nøjedes med at rage rigdomme til sig. Efter sin elskers død blev hun en tid sat i et kloster, men fik snart på forbøn af Marie Antoinette tilladelse til at bo på sit slot Louveciennes ved Marly. I rædselsperioden blev hun anklaget for Velfærdskomitéen, dømt til døden og trods sine bønner og sin jamren bragt under guillotinen.

Diamanthalskædeaffæren 

I 1772 anmodede den betagede Ludvig XV de parisiske juvelerer Boehmer & Bassenge om at skabe en omfattende og spektakulær halskæde til du Barry til en anslået pris på to millioner livre. Halskæden, der hverken blev udført eller betalt, da Ludvig XV døde, kom til at udløse en skandale med Jeanne de Valois-Saint-Rémy, hvor dronning Marie Antoinette blev uretmæssigt anklaget for at bestikke kardinal de Rohan, ærkebiskop i Strasbourg i Alsace til at købe det til hende. Beskyldningerne var fremtrædende i begyndelsen af den franske revolution.

Litteratur 
 Edmond og Jules Goncourt, La Madame du Barry, Paris 1878.
 Charles Vatel, Histoire de Mme du Barry I-III, Versailles 1880.
 Eleanor Herman, Sex with Kings: 500 Years of Adultery, Power, Rivalry, and Revenge. William Morrow Paperbacks.  (2005)

Kilder/henvisninger 
 

Franske kongers elskerinder
Personer guillotineret under Den franske revolution
Salmonsens
Franskmænd i 1700-tallet
Rovfisk

Rovfisk er fisk, der lever af at æde andre fisk, insekter og dyr. De lever i vandløb, søer og/eller havområder.
 
Eksempler på rovfisk, der lever i Danmark, er gedde og aborre.

Eksempler på større rovfisk, er : Haj og tun.

Se også 
 Fredfisk – fisk der ikke er rovfisk.

Fisk
Pietro Genovesi

Pietro Orlando Genovesi (født 27. juni 1902 i Bologna, død 5. august 1980 smst.) var en italiensk fodboldspiller, som deltog i de olympiske lege 1928 i Amsterdam.

Genovesi spillede 250 kampe og scorede 35 mål for Bologna FC 1909 i perioden 1919-1933. Han var med til at vinde Serie A to gange med klubben, i sæsonerne 1924/1925 og 1928/1929.

Han debuterede for det italienske landshold i 1921 og spillede i alt ti landskampe frem til 1929. Han var med på holdet ved OL 1928 i Amsterdam, som vandt bronze efter  og . Genovese spillede kun med i Italiens kamp om bronze mod , som de besejrede med 11-3.

Referencer

Eksterne henvisninger 

Fodboldspillere fra Italien
Fodboldspillere fra Bologna FC
Deltagere for Italien ved sommer-OL 1928
Olympiske bronzemedaljevindere fra Italien
Egypten ved sommer-OL 1928

Egypten deltager i Sommer-OL 1928 i Amsterdam. 32 sportsudøvere fra Egypten deltog i fem sportsgrene under Sommer-OL 1928 i Amsterdam. Egypten kom på en syttende plads med to guld, en sølv og en bronzemedalje.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 http://www.olympic.org/athletes

Lande ved sommer-OL 1928
1928
Uruguay ved sommer-OL 1928

Uruguay deltager i Sommer-OL 1928 i Amsterdam. Uruguay kom på en delt 24 plads og fik en guldmedalje. Uruguay deltog med 22 sportsudøvere.

Medaljer

Medaljevindere

Links 
 montevideo.com.uy 

1928
Lande ved sommer-OL 1928
Erich Juskowiak

Erich Juskowiak (7. september 1926 – 1. juli 1983) var en tysk fodboldspiller (venstre back).

Han spillede hovedsageligt hos Rot-Weiss Oberhausen i sin fødeby samt hos Fortuna Düsseldorf. Hos Düsseldorf var han med til at nå pokalfinalen i både 1957, 1958 og 1962, men vandt aldrig et trofæ.
 
Juskowiak spillede desuden 31 kampe og scorede fire mål for Vesttysklands landshold. Han var med i den tyske trup til VM i 1958 i Sverige, hvor han i de fleste kampe var i den tyske startopstilling. I semifinalen mod Sverige blev han dog udvist, og blev dermed den første tysker nogensinde til at blive dette i en VM-slutrunde.

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra Fortuna Düsseldorf
Personer fra Oberhausen
Heinz Wewers

Heinz Wewers (27. juli 1927 – 29. august 2008) var en tysk fodboldspiller (forsvarer).

Han spillede hele sin karriere hos Rot-Weiss Essen, der på dette tidspunkt var blandt landets stærkeste klubber. Her var han med til at vinde både det tyske mesterskab og DFB-Pokalen.
 
Wewers spillede desuden 12 kampe for det vesttyske landshold. Han var med i truppen til VM i 1958 i Sverige, men var dog kun på banen i én af tyskernes seks kampe i turneringen, bronzekampen mod Frankrig.

Titler 
Bundesligaen
 1955 med Rot-Weiss Essen

DFB-Pokal
 1953 med Rot-Weiss Essen

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra Rot-Weiss Essen
Personer fra Nordrhein-Westfalen
Diena

Diena (Dagen) er et lettisk-sproget dagblad fra Letland som udkom første gang den 23. november 1990. Diena blev privatiseret i 1993 og var ejet af Bonnier frem til 2009, hvor Diena og dets søsteravis Dienas Bizness blev solgt til en investorgruppe ejet af Jonathan og David Rowland. Den lettiske forretningsmand Viesturs Koziols erhvervede 51% af aktierne i Diena den 6. august 2010. Diena havde 18.277 abonnenter i december 2009, hvilket var en tilbagegang fra 26.866 i februar samme år og 41.471 i april 2000. Avisen skiftede fra berliner til kompaktformat i 2007. Avisens russiske udgave blev indstillet i 2000.

Kildehenvinsinger

Eksterne henvisninger 
Officiel hjemmeside  

Medievirksomheder fra Letland
Aviser fra Letland
Etableret i 1990
Eric Gravatt

Eric Kamau Grávátt (født 6. marts 1947 i Philadelphia Pennsylvanien USA) er en amerikansk jazztrommeslager. 

Gravatt er bedst kendt fra gruppen Weather Report, og senere McCoy Tyners gruppe fra 1970´erne. Han trak sig fra musikbrancen sidst i 1970'erne og blev fangevogter på fængslet Alcatraz i San Francisco. 

Gravatt vendte så kort tilbage med McCoy Tyner i det ny årtusinde.

Eksterne links og kilder  
 Eric Gravatt på drummerworld.com 
 CV på egen hjemmeside 

Trommeslagere fra USA
Jazzmusikere fra USA
Dick Berk

Richard Alan "Dick" Berk (22. maj 1939 i San Francisco, Californien - 8. februar 2014) var en amerikansk jazztrommeslager. 

Berk har spillet med Charles Mingus, Jean Luc Ponty, Freddie Hubbard, George Duke, Milt Jackson, Blue Mitchell og Mose Allison. 

Han har lavet en snes plader med sit eget band Jazzadoption.

Jazztrommeslagere fra USA
Georg Stollenwerk

Georg Stollenwerk (19. december 1930 i Düren, Tyskland - 1. maj 2014) var en tysk fodboldspiller (forsvar/midtbane) og -træner.

Han startede sin karriere hos SG Düren i sin hjemby, men rejste allerede i 1953 til FC Köln. Her spillede han resten af sin karriere, frem til 1966. Han vandt med klubben det tyske mesterskab i både 1962 og 1964.
 
Stollenwerk opnåede også 23 kampe for Vesttysklands landshold, hvori han scorede to mål. Han blev udtaget til VM i 1958 i Sverige, og spillede samtlige tyskernes seks kampe i turneringen.

Efter sit karrierestop var Stollenwerk også træner hos både sin gamle klub FC Köln samt hos Alemannia Aachen.

Titler 
Bundesligaen
 1962 og 1964 med FC Köln

Referencer 

Fodboldspillere fra Tyskland
Deltagere ved verdensmesterskabet i fodbold 1958
Fodboldspillere fra 1. FC Köln
Fodboldtrænere fra Tyskland
Personer fra Nordrhein-Westfalen
Nicolai Boilesen

Nicolai Møller Boilesen (født 16. februar 1992 i Ballerup) er en dansk fodboldspiller, der spiller for F.C. København. Han har i perioden 2010-16 spillet for Ajax Amsterdam. Han fik sit gennembrud på Ajax' førstehold i foråret 2011, hvor han kom til at spille flere betydningsfulde kampe og blandt andet blev anfører. I august 2016 skiftede han til F.C. København.

Klubkarriere

Ungdom 
Boilesen fik sin fodboldopdragelse i Lille Hema IF, Skovlunde IF og Brøndby IF, hvorfra han blev hentet til Ajax's ungdomsafdeling i 2010. Kort efter erklærede han i et interview med Tipsbladet at Brøndby var hans klub i Danmark.

Ajax 
Han fik sin debut for førsteholdet den 3. april 2011, hvor han afløste Daley Blind, der havde beskadiget et ledbånd. I debutkampen lagde han op til et mål i 3-0 sejren over Heracles og blev kåret til "Man of the Match". Han er blevet sammenlignet med Brøndbys Daniel Agger. Han opnåede desuden at være anfører i klubben. 

Tiden i Ajax bød på fire hollandske mesterskaber, men endte negativt. I sommeren 2015 sagde Nicolai Boilesen nej tak til et tilbud om at forlænge kontrakten, og som straf sendte Ajax deres danske venstreback ud af førsteholdstruppen.

F.C. København 
I august 2016 skiftede han på en fri transfer til F.C. København, efter ikke at have spillet for Ajax i over et år. 

Nicolai Boilesen var skadet, da han skrev kontrakt med klubben, og han fik først debut for F.C. København den 23. februar 2017 i en UEFA Europa League kamp mod PFC Ludogorets Razgrad. I de første år af sin tid som spiller i F.C. København spillede Nicolai Boilesen som venstre back, men skiftede herefter til position som midterforsvarer. 

Han er ved udgangen af 2022-23-sæsonen noteret for 174 kampe for FCK, fordelt på 130 superligakampe, 7 pokalkampe og 38 europæiske kampe.

Landsholdskarriere 
Nicolai Boilesen har spillet 48 landskampe for de danske ungdomslandshold og blev udtaget til bruttotruppen for A-landsholdet forud for holdets EM-kvalifikationskamp mod  i juni 2011, dog uden at få debut.

Han var også med i U21 EM-truppen til turneringen i 2011 i Danmark.
Han startede inde i en testkamp op til slutrunden mod  6. juni 2011, hvilket også var hans debutkamp for U/21-holdet.
Han fik senere debut for A-landsholdet 10. august samme år imod .

I marts 2018 blev Nicolai Boilesen igen udtaget til det danske landshold og fik comeback i 1-0 sejren mod . den 22. marts, mens han var i startopstilingen mod  og spillede hele 0-0 kampen i Aalborg den 27. marts. Han blev udtaget til EM-slutrunden 2020 (afholdt i 2021) og spillede én kamp som indskifter i Danmarks 4-0-sejr over  i ottendedelsfinalen.

Hæder

Klub 
Ajax
 Æresdivisionen (4): 2010-11, 2011-12, 2012-13, 2013-14
 Johan Cruijff Shield (1): 2013

F.C. København
 Superligaen (2): 2016-17, 2018-19
 DBU Pokalen (1): 2016-17

Individuelt 
Årets U/21-fodboldspiller i Danmark: 2011

Referencer

Eksterne henvisninger 

 

Personer fra Ballerup
Fodboldlandsholdsspillere fra Danmark
Fodboldspillere fra Brøndby IF
Fodboldspillere fra AFC Ajax
Fodboldspillere fra FC København
Forsvarsspillere (fodbold)
Deltagere ved det europæiske mesterskab i fodbold 2020
Marc Batta

Marc Batta (født 1. november 1953) er en tidligere fransk fodbolddommer som er mest kendt for at have dømt to kampe i EM 1996 i England og to kampe i VM 1998 i Frankrig.

Karriere

VM 1998 
  –  2–1 (gruppespil)
  –  4–1 (ottendedelsfinale)

EM 1996 
  –  3–0 (gruppespil)
  –  0–0, 4–2 på (kvartfinale, straffesparkskonkurrence)

Fodbolddommere fra Frankrig
Dommere i VM i fodbold 1998
Dommere i UEFA Champions League
Georges Capdeville

Pierre Georges Louis Capdeville (30. oktober 1899 – 24. februar 1991) var en fransk fodbolddommer som dømte finalen i VM 1938 mellem  og . Han er den eneste som har dømt en VM-finale i sit hjemland. Han dømte også kvartfinalen mellem  og .

Capdeville dømte også den franske cupfinale i 1936.

Se også 
Liste over dommere i VM finalen

Fodbolddommere fra Frankrig
Dommere i VM i fodbold 1938
Fodbolddommere som har dømt VM-finalen
Eric Dansault

Eric Dansault (født 14. september 1968) er en fransk fodbolddommer, som dømmer i den franske liga  Ligue 1. Han blev FIFA-dommer i 2006, og dømmer som linjedommer. Han har dømt et VM i fodbold, i 2010 hvor han var linjedommer for Stéphane Lannoy fra Frankrig. Han dømte også i fodboldtuneringen under Sommer-OL 2008.

Personer fra Frankrig
Fodbolddommere fra Frankrig
Dommere i VM i fodbold 2010
The European Committee for the Prevention of Torture and Inhuman or Degrading Treatment or Punishment

The European Committee for the Prevention of Torture and Inhuman or Degrading Treatment or Punishment (CPT) er en af Europarådets committees. CPT tjekker, om ansatte i politiet, fængslerne, 

psykiatrien osv mishandler mennesker. I Danmark var der medlemmer af CPT i 1990, 1996, 2002 og 2008.

Eksterne henvisninger 

CPTs beretninger om Danmark:
 1990: CPT: Dokumenter
 1996: CPT: Dokumenter
 2002: CPT: Dokumenter
 2008: CPT: Dokumenter

 CPTs hjemmeside

Europarådet
Menneskerettigheder
Zack and Miri Make a Porno

Zack og Miri Make a Porno er en romantisk komediefilm fra 2008, skrevet og instrueret af Kevin Smith, distribueret af The Weinstein Company og med Seth Rogen og Elizabeth Banks i hovedrollerne. Det er Smiths anden film (efter Jersey Girl), der ikke finder sted inden for View Askewniverse og den første, der ikke forgår i New Jersey. Den blev udgivet den 31. oktober 2008 i USA og den 16. januar 2009 i Danmark. De dårlige indtjenings-resultater på filmen belastede Smiths forhold til producenten Harvey Weinstein efter Smith beskyldte Weinstein for ikke at bruge penge nok til markedsføring af filmen, en påstand Weinstein afviser.

Handling
Zack Brown (Seth Rogen) og Miriam "Miri" Linky (Elizabeth Banks), der har været venner siden folkeskolen, bor sammen i Monroeville, en forstad til Pittsburgh i Pennsylvania. De er løbet tør for penge. Regningerne er ikke blevet betalt i månedsvis, og snart bliver der lukket for både el og vand. Den desperate situation, giver Zack en idé om, at de to sammen skal lave en pornofilm, som de derefter kan sælge.

Rolliste 
 Seth Rogen som Zack Brown
 Elizabeth Banks som Miriam "Miri" Linky
 Craig Robinson som Delaney
 Jason Mewes som Lester
 Traci Lords som Bubbles
 Jeff Anderson som Deacon
 Katie Morgan som Stacey
 Ricky Mabe som Barry
 Justin Long som Brandon St. Randy
 Brandon Routh som Bobby Long
 Tyler Labine som full kund
 Tisha Campbell-Martin som Delaneys fru
 Tom Savini som Jenkins
 Jennifer Schwalbach som Betsy
 Gerry Bednob som Mr. Surya
 Kenny Hotz som Zack II

Eksterne henvisninger 
 Officielle hjemmeside
 

Romantiske komediefilm fra USA
Amerikanske film fra 2008
Film instrueret af Kevin Smith
Craig Robinson

Craig Phillip Robinson (født 25. oktober i 1971) er en amerikansk skuespiller og stand-up komiker. Han er bedst kendt for sine roller i The Office som Darryl Philbin og i filmene Pineapple Express, Zack and Miri Make a Porno, Brooklyn Nine Nine som Doug "The Pontiac Bandit" Judy og Hot Tub Time Machine.

Robinson blev født i Chicago. Han har optrådt i spillefilm og tv-programmer. Forud for en karriere i showbusiness, var Robinson en musiklærer på Horace Mann Elementary School i Chicago, Illinois. Han gik i high school på Whitney M. Young Magnet High School. Han modtog sin bachelor-grad fra Illinois State University, og sin master uddannelser fra Saint Xavier University.

Robinson blev arresteret den 29. juni 2008 i Culver City, anklaget for besiddelse af metamfetamin og ecstasy under en rutinemæssig trafikprop. På det tidspunkt, var Robinson allerede på prøveløsladelse som følge af en spirituskørsel hændelse i 2006. Han erkendte sig skyldig i en optælling af besiddelse af et kontrolleret stof, og enedes om at tage narkotika uddannelseskurser.

Eksterne henvisninger 
 

Skuespillere fra USA
Laurent Duhamel

Laurent Duhamel (født 10. oktober 1968 i Rouen) er en fransk fodbolddommer. Han har dømt internationalt under det internationale fodboldforbund FIFA siden 1999, hvor han siden 2006 har været indrangeret som elite-dommer.

Kampe med danske hold 
 Den 8. november 2007: Gruppespil i UEFA cuppen: AaB – Anderlecht 1-1.
 Den 10. december 2008: Gruppespil i Champions League: Manchester United – AaB 2-2.
 Den 20. oktober 2011: Gruppespil i UEFA Europa League: Hannover – FC København.
 Den 1. december 2011: Gruppespil i Europa League: OB – Wisła Kraków.

Referencer 

 Palmarès  worldreferee.com, hentet 20. oktober 2011 

Fodbolddommere fra Frankrig
Personer fra Rouen
Katie Morgan

Katie Morgan (født 17. marts 1980) er en amerikansk skuespiller, pensioneret pornografisk skuespiller, model og radio talk-show vært. Siden 2001 har hun medvirket i over 100 pornofilm, herunder Girl Tid og Teen Spirit.

Hun har også spillet sig selv i serien Entourage. Hun fik sin første mainstream spillefilmrolle i Kevin Smiths 2008 komedie, Zack and Miri Make a Porno med Seth Rogen og Elizabeth Banks i hovedrollerne.

Eksterne henvisninger 

  

Pornoskuespillere fra USA
(419624) 2010 SO16

(419624) 2010 SO16 er en benævnelse for en nærjords-asteroide opdaget med Wide-field Infrared Survey Explorer rumteleskopet. Banen blev beskrevet af Christou Apostolos og David Asher ved Armagh Observatory i Irland.  Objektet har en størrelsesklasse på 20,7 og er adskillige hundreder meter i diameter.

2010 SO16 har en hesteskoformet bane som tillader den stabilt at dele jordens bane naboskab uden at kollidere med den. Det tager omkring 350 år for småplaneten at fuldende én hel hesteskocyklus. Ifølge forskellige simulationer vil 2010 SO16 blive i denne bane i mindst 120.000 år og nogle gange i mere end en million år, hvilket er usædvanligt stabilt sammenlignet med andre lignende objekter.

Se også 
 Lagrange-punkt

Kilder/referencer

Eksterne henvisninger 
 7. apr 2011, ing.dk: Astronomer: Jorden forfølges af lille objekt
 Første trojanske asteroide fundet sammen med Jorden. Ing.dk 2011 

{{DISPLAYTITLE:(419624) 2010 SO16}}

419624
Maurice Guigue

Maurice Guigue (4. august 1912 – 27. februar 2011) var en fransk fodbolddommer. Han dømte fire kampe i VM 1958, blandt andet finalen mellem værtsnationen  og . Han var den anden franskmand, efter Georges Capdeville, som dømte en VM-finale.

Han døde den 27. februar 2011, 98 år gammel.

Se også 
Liste over dommere i VM finalen

Fodbolddommere fra Frankrig
Dommere i VM i fodbold 1958
Fodbolddommere som har dømt VM-finalen
Spanien ved sommer-OL 1928

Spanien deltager i Sommer-OL 1928 i Amsterdam. 80 sportsudøvere fra Spanien, alle mænd, deltog i ti sportsgrene under Sommer-OL 1928 i Amsterdam. Spanien kom på en delt 24. plass med en guldmedalje.

Medaljer

Medaljevindere

Kilder 

Lande ved sommer-OL 1928
1928
Pieces

Pieces er en dansk kortfilm fra 1998, instrueret af Poul Erik Madsen efter manuskript af Peder Pedersen.

Filmen er en debatfilm, der handler om to 16-årige drenge, Søren og Simon, der går i 9.klasse. De er meget fascinerede af graffiti, og sammen opsøger de René, en professionel graffitimaler, og beder ham om hjælp til at male et "piece" på et S-tog. 

Filmen er produceret af Storygroup.dk (tidligere Promotion Film & Video) i samarbejde med Det Kriminalpræventive Råd og med støtte fra Banestyrelsen, DSB mfl

Medvirkende
Robert Hansen (Simon)
Thure Lindhardt (René)
Anders Schoubye (Søren)

Eksterne henvisninger 
 
 Se Pieces 

Danske film fra 1998
Kortfilm fra Danmark
Rita Repulsa

Rita Repulsa er en fiktiv figur fra den amerikanske tv-serie Mighty Morphin Power Rangers spillet af den japanske skuespillerinde Machiko Soga. Karakteren er baseret på Kyōryū Sentai Zyuranger-superskurken Bandora Heksen. Børnekanalen Jetix (tidligere Fox Kids) havde i 2006 en seer-afstemning kørende om den ondeste skurk fra Power Rangers, hvor Rita Repulsa blev valgt som nummer et.

I Power Rangers: Mystic Force fra 2006 ses det, at Rita er blevet til Mystic Mother (stadig spillet af Machiko Soga i den japanske version, Magiranger) hvor hun er kejserinde af al god magi. I den 31. episode af Mystic Force refereres der til, at Mystic Mother engang var kendt som Rita i 'de mørke tider'.

Eksterne henvisninger 
 

Fiktive skurke
Animerede tv-serier fra USA
Tv-serier for børn
Frankrig ved sommer-OL 1928

Frankrig deltog i Sommer-OL 1928 i Amsterdam. 255 sportsudøvere, 219 mænd og 36 kvinder fra  Frankrig deltog i 17 sportsgrene under Sommer-OL 1928 i Amsterdam. Frankrig kom på en syvende plads med seks guld-, ti sølv- og fem bronzemedaljer. Atletikudøveren Pierre Lewden var Frankrigs flagbærer under åbningsceremonien.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 http://www.olympic.org/athletes 

Lande ved sommer-OL 1928
1928
Charles-François Daubigny

Charles François Daubigny (født 15. februar 1817 i Paris, død 19. februar 1878 sammesteds) var en fransk landskabsmaler og raderer. 

Charles François Daubigny blev elev af sin far, maleren Edme François Daubigny (1789-1843), senere af Hippolyte Delaroche. Under hårdt, ihærdigt arbejde, der af hensyn til livsopholdet ofte var af ret håndværksmæssig natur, illustrationer en masse etc., kæmpede han sig langsomt frem til anerkendelse; en møjsommelig sammensparet sum gav ham i hans tidlige ungdom midler til en rejse til Italien; først i 1850’erne slog han helt igennem ved sine naturalistiske landskabsstudier. 1851 udstillede han således Vaskepiger fra Oulins, der ligesom Optevoz-Dalen, Sluse i Optevoz-Dalen (1855), Foraar (kornmark med blomstrende æbletræer; begge disse arbejder i Louvre), Oises Bredder (1857, museum i Bordeaux), Fra Villerville (museum i Marseille), Vinhøst, Høst (Louvre) med flere, gjorde betydelig lykke og gav fransk landskabskunst kendelige stød fremad. Daubignys herskende evne er en ubestikkelig sandhed i naturskildringen, der skyr alle tillavninger og arrangerede lyseffekter, og som med forkærlighed opsøger ganske jævne og enkle motiver: Flodbredder fra Paris’ omegn, franske kystegne, hollandske kanalpartier og lignende; for at komme naturen så nær ind på livet som muligt og aflure den dens træk lod han sig i dagevis af strømmen føre ned langs Oises og Seines bredder i sin båd, sit svømmende atelier; men idet Daubigny, den udprægede naturalist, der ville gengive naturen ligetil, som den var, fæstnede lyset og luften til sin pensel og stræbte efter en sluttet kraftig helhedsvirkning, bibragte han sine landskaber et stemningselement af gribende overbevisende sandhed; i de senere år blev hans pensel bredere, mere summarisk over for enkeltheder, for at opnå større stemningskraft (Lever de Lune, 1865 etc.). Anekdoten om den brystsyge, der foran et af Daubignys malerier udbrød: Nu kan jeg bedre trække Vejret, er i alt fald betegnende for hans mesterskab som friluftsmaler. Daubigny var også en dygtig raderer; blandt hans raderinger kan fremhæves suiten Voyage en bâteau (1862). Han er repræsenteret i kunstmuseum i København; på den franske udstilling i København 1914 sås bl.a. det storladne Marine (1874), Høst og Villerville; Lavvande (1871).

Litteratur 
 Frédéric Henriet, Charles Daubigny et son æuvre, 2. oplag 1878 
 Léonide Bourges, Daubigny, souvenirs et croquis, Paris, 1900

Eksterne henvisninger 

Malere fra Frankrig
Landskabsmalere
Personer fra Paris
Grafikere fra Frankrig
Franskmænd i 1800-tallet